Diari Oficial de la Generalitat Valenciana


Sumari del DOGV 6055, del 13-07-2009 (2009/8301)

Edicte de 7 de juliol de 2009, de la Direcció General d'Administració Autonòmica de la Conselleria de Justícia i Administracions Públiques, per la qual es cita els interessats en el procediment administratiu de referència a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6055

Data del DOGV
:   13-07-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/8301


Data del document
:   07-07-2009

Organisme emissor
:   Conselleria de Justícia i Administracions Públiques

Tipus de document
:   Edicte

Edicte de 7 de juliol de 2009, de la Direcció General d'Administració Autonòmica de la Conselleria de Justícia i Administracions Públiques, per la qual es cita els interessats en el procediment administratiu de referència a comparéixer en la via jurisdiccional. [2009/8301]  
El Jutjat Contenciós Administratiu número 8 de València ha reclamat d'esta unitat administrativa l'expedient referit al procediment que es descriu:  
Recurrents: Confederació Sindical de Comissions Obreres del País Valencià  
Interessats: Participants en el procediment iniciat mitjançant la Resolució de 6 d'octubre de 2008, de la Direcció General d'Administració Autonòmica, per la qual es constituïx la borsa d'ocupació temporal per al nomenament de funcionaris interins, grup A, advocats de la Generalitat.  
Descripció: Recurs contenciós administratiu (procediment abreujat) interposat contra el resolutori 2, apartat 3r i el resolutari 4, apartats 1, 7 i 8, de la resolució de 6 d'octubre de 2008, de la Direcció General d'Administració Autonòmica, per la qual es constituïx la borsa d'ocupació temporal per al nomenament de funcionaris interins, grup A, advocats de la Generalitat.  
Referència del jutjat: Procediment abreujat número 000231/2009.  
Vist l'escrit del Jutjat Contenciós Administratiu número 8 de València, pel qual es comunica que s'ha assenyalat el dia 28 de juliol de 2009, a les 10'00 hores, perquè tinga lloc la celebració de la vista oral del procediment abans indicat.  
D'acord amb el que preveu el resolutori vuité, número 3 de la resolució impugnada, en el qual s'establix que les citacions en els recursos contenciosos administratius que se substancien contra la present resolució es realitzaran mitjançant la inserció de l'edicte corresponent en el Diari Oficial de la Comunitat Valenciana.  
Per tant, és procedent publicar el present edicte, pel quals són citades les persones interessades relacionades en l'annex, a fi que puguen comparéixer com a demandats en la via jurisdiccional en el termini de nou dies, si ho estimen convenient, a través d'un escrit dirigit al Jutjat Contenciós Administratiu núm. 8 de València, segons el que preveu l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Es fa constar, no obstant això, que la Generalitat Valenciana, representada pels lletrats de l'Advocacia General de la Generalitat, compareix en este recurs en defensa del manteniment de l'acte recorregut.  
València, 7 de juliol de 2009.- El director general de Administració Autonòmica: Pedro Javier García Ribot.  
